CELEX: 62015TN0539
Language: sk
Date: 2015-09-17 00:00:00
Title: Vec T-539/15: Žaloba podaná 17. septembra 2015 – LLR-G5/ÚHVT – Glycan Finance (SILICIUM ORGANIQUE G5 LLR-G5)

16.11.2015   
            
            
               SK
            
            
               Úradný vestník Európskej únie
            
            
               C 381/50
            
         Žaloba podaná 17. septembra 2015 – LLR-G5/ÚHVT – Glycan Finance (SILICIUM ORGANIQUE G5 LLR-G5)
   (Vec T-539/15)
   (2015/C 381/61)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: LLR-G5 Ltd (Castlebar, Írsko) (v zastúpení: A. von Mühlendahl a H. Hartwig, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Glycan Finance Corp. Ltd (Sheffield, Spojené kráľovstvo)
   
      Údaje týkajúce sa konania pred ÚHVT
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: farebná obrazová ochranná známka Spoločenstva obsahujúca slovné prvky „SILICIUM ORGANIQUE G5 LLR-G5“ – prihláška ochrannej známky Spoločenstva č. 10 424 703.
   
      Konanie pred ÚHVT: námietkové konanie.
   
      Napadnuté rozhodnutie: rozhodnutie prvého odvolacieho senátu ÚHVT z 11. júna 2015 vo veci R 291/2014-1.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie v rozsahu, v akom zamietol odvolanie žalobkyne podané proti rozhodnutiu námietkového oddelenia z 27. novembra 2013 vo veci B 2 0 27  053, a v rozsahu, v akom vyhovel odvolaniu ďalšieho účastníka konania proti rovnakému rozhodnutiu námietkového oddelenia,
            
         
               —
            
            
               zamietol námietku ďalšieho účastníka konania proti zápisu prihlášky žalobkyne vzťahujúcej sa na ochrannú známku Spoločenstva č. 1 042 4703,
            
         
               —
            
            
               uložil ÚHVT a ďalšiemu účastníkovi konania, ak vstúpi do tohto konania, povinnosť nahradiť trovy konania.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. b) nariadenia č. 207/2009.